

# Napraforgó Óvoda és Bölcsőde

# Óvodai Házirendje

|  |  |
| --- | --- |
| Intézmény OM azonosítója: 201811 | Készítette: …………………………………  intézményvezető aláírása |
| **Legitimációs eljárás- Az érvényességet igazoló aláírások:** | |
| **2021/2022-es évben ……..**  **határozat számon elfogadta:**  …………………………………….  nevelőtestület nevében | **Véleménynyilvánítók:**  ……………………………………………….  Óvodai szülői szervezet nevében |
| **2021/2022-es …….. határozatszámon jóváhagyta:**  ………………………………..  intézményvezető  ph. | |
| **Egyetértést kinyilvánító:**  **……………………………**  **Fenntartó nevében** | |
| **Hatályos a kihirdetés napjától: 2022.04.01.** | |
| **A dokumentum jellege: nyilvános** | |

**A Házirend jogszabályi háttere**

- A nemzeti köznevelésről szóló 2011. évi CXC. törvény

- 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról

- 1997. évi XXXI. tv. a Gyermek védelemről és gyámügyi igazgatásról

**Bevezető rendelkezések**

A köznevelési törvény 25.§ (2) bekezdés, valamint a 20/2012, (VIII.31.) EMMI rendelet 5.§ (1) alapján, a Napraforgó Óvoda és Bölcsőde (8226 Alsóörs Óvoda u. 2.) az alábbi rendelkezések alapján alkotta meg házirendjét.

**A házirend hatálya**

Időbeli hatálya: A Házirend az intézményvezető jóváhagyásával lép hatályba a kihirdetés napján és határozatlan időre szól.

Felülvizsgálata: évenként, illetve jogszabályváltozásnak megfelelően.

Módosítása: az intézményvezető hatásköre, kezdeményezheti a nevelőtestület, a fenntartó és a Szülői Szervezet.

**A kihirdetés napja: 2022. április 01.**

**A Házirend személyi hatálya kiterjed:**

* Az óvodával jogviszonyban álló minden alkalmazottra.
* Az óvodával jogviszonyban álló gyermekekre.
* Az intézménnyel jogviszonyban nem álló, de az intézmény területén munkát végzőkre, illetve azokra, akik részt vesznek az óvoda feladatainak megvalósításában.
* A szülőkre (azokon a területeken, ahol érintettek).

**A Házirend területi hatálya kiterjed:**

* Az óvoda területére.
* Az óvoda által szervezett - a nevelési program végrehajtásához kapcsolódó - óvodán kívüli programokra.
* Az intézmény képviselete szerinti alkalmaira, külső kapcsolati alkalmaira.

A Házirend a különböző jogszabályokban megfogalmazott jogok, kötelességek érvényesülésének helyi gyakorlata, az intézmény saját működésének belső szabályzója.

Megvalósításával biztosítja a pedagógiai programban foglalt célok elérését, betartása kötelező a társadalmi együttélés szabályainak megfelelően az óvodaközösség és a szülői közösség minden tagja számára.

**A Házirend megszegésére vonatkozó rendelkezések:**

A Házirendben foglaltaknak megtartását a munkaviszonyra vonatkozó rendelkezések megszegésére vonatkozó eljárások alkalmazásával lehet kikényszeríteni a pedagógusoktól és más alkalmazottaktól.

A Házirendben foglaltak megsértése mindenkire nézve ugyanolyan jogkövetkezménnyel jár, mint a jogszabályok megsértése.

**Jogorvoslati lehetőség:**

A Házirend megsértésével hozott intézményi döntés ellen a szülő jogorvoslattal élhet.

Az óvoda döntése, intézkedése, illetve az intézkedések elmulasztása ellen a szülő eljárást indíthat.

Az eljárás kezdeményezésére lehetőség van azon az alapon is, hogy a meghozott döntés, intézkedés vagy az intézkedés elmulasztása ellentétes a nevelési-oktatási intézmény házirendjében foglaltakkal.

**BEVEZETŐ**

Kedves Szülők!

E belső szabályozó dokumentumunk készítésénél a jogszabályi elvárásokat, az Önök feltételezett elvárásait, jogait és kötelezettségeit, valamint gyermekeik mindenekfelett álló érdekeit vettük figyelembe.

A Házirendünkben megfogalmazott szabályok az óvodánkba történő jogszerű belépéstől az intézmény elhagyásáig terjedő időre, illetve – évente, a szülőkkel történő megállapodás szerint – a nevelési időn túl, vagy az intézmény épületén kívül szervezett programok ideje alatt érvényesek.

Óvodánk nevelő intézmény, s mint ilyen a gyermeki személyiség kibontakoztatására, nevelésére és fejlesztésére törekszik. A gyermekek fejlődését tudatosan tervezett és szervezett nevelési helyzetek megteremtésével tesszük lehetővé, segítjük elő.

Óvodánk a gyermek harmadik életévétől az iskolába lépésig a családi nevelés kiegészítőjeként a köznevelési rendszer szakmailag önálló nevelési intézménye. Nevelési alapelveink között meghatározó: a gyermeki jogok és személyiség tisztelete, elfogadása, szeretete és megbecsülése, mely a gyermekek egyéni képességeinek kibontakoztatását jelenti.

Óvodánkban a nevelőmunka a mindenkor érvényben lévő Köznevelési törvény, az Óvodai nevelés országos alapprogramja, Óvodai Pedagógiai Programunk, a Szervezeti és Működési Szabályzat szerint folyik, mely dokumentumok nyilvánosak és az Önök számára elérhetők.

A Pedagógia Program, SZMSZ és Házirend megtekinthető intézményünk honlapján: [www.alsoorsovi.hu](http://www.alsoorsovi.hu)

A működésünket szabályozó dokumentumainkban foglaltak megvalósításához az óvoda és a család sokoldalú, bizalomra épülő együttműködése szükséges.

Kérjük Önöket, hogy az alábbiakban megfogalmazott Házirendet figyelmesen olvassák végig, a gyermekek, valamint az intézmény zavartalan működése érdekében legyenek partnereink a benne foglaltak érvényesülésében, az eredményes együttműködés érdekében törekedjenek a benne foglaltak betartására!

Nevelőtestületünk köszöni megelőlegezett bizalmukat és együttműködésüket!

Alsóörs, 2022.április 01. …………………………………..

intézményvezető

**1. Az intézményre vonatkozó általános információk**

# Az intézmény neve: Napraforgó Óvoda és Bölcsőde

Címe: 8226 Alsóörs Óvoda u. 2.

Telefon: 87/447-086 06-20/ 2630893

Email címe: alsoorsovi@gmail.com

Az intézmény fenntartója: Alsóörs Község Önkormányzata

Az intézmény felvételi körzete: Alsóörs és Lovas község közigazgatási területe

Intézményvezető: Csiszárné Huszár Judit

Intézményvezető-helyettes: Szekeres Károlyné

Gyermek és ifjúságvédelmi felelős: Szekeres Károlyné

**2. Az óvoda működése**

**2. 1. Nyitva tartás:**

Nevelési év: szeptember 1-jétől augusztus 31-ig, mely két részből áll:

Szervezett tanulási időszak: szeptember1-től május 31-ig.

Nyári időszak: június 1-től augusztus 31-ig .

Nyári zárás időpontjáról: a szülők február 15-ig tájékoztatást kapnak, melyet minden évben egyeztetünk a fenntartóval.

Az intézmény zárva tartási ideje a nevelési évben:

- az őszi, tavaszi szünetek ideje alatt nincs zárás, kivételt képez, ha a gyermek létszám teljesen

lecsökken.

- a téli szünetben az ünnepek idejét felölelő időszakban zárva tartunk.

Az ünnepekkel kapcsolatos nyitvatartási rend: intézményünk évente, a jogszabályban meghatározottak szerint szervezi.

Napi nyitva tartás: 6.30 -tól 16.30 óráig.

Intézményünk hétfőtől péntekig, öt napos munkarendben, folyamatosan működik.

Összevont csoportok működése:

* szeptember 1-től május 31-ig: 6.30 órától 7.30 óráig és 16 órától 16.30 óráig.
* június15-től augusztus 31-ig folyamatosan.
* A szülők igényeinek felmérése után az iskolai tavaszi és őszi szünet idején.

A nevelési év során felhasználásra kerülő nevelés nélküli napok számáról az év elején sorra kerülő szülői értekezleten és hét nappal megelőzően is, e-mail formában tájékoztatást kapnak a szülők.

**2.2 Az óvodai felvétel, átvétel eljárásrendje**

Az óvoda a gyermek hároméves korától a tankötelezettség kezdetéig nevelő intézmény.

Az óvodai felvétel, átvétel jelentkezés alapján történik.

Az óvodai beíratás elsősorban a fenntartó által közzétett időpontban zajlik, minden évben április 20. és május 20. között.

A szülő köteles a közleményben közzétett időpontban óvodaköteles gyermekét beíratni. Amennyiben a gyermek óvodakötelezettségét külföldön teljesíti, azt írásban az Oktatási Hivatal felé jelezni szükséges.

A jelentkezés a gyermek és a szülő személyes megjelenésével történik. A jelentkezési időpont előtt, lehetőséget biztosítunk az óvodai élet megtekintésére.

A felvételről a törvényi előírások értelmében az intézmény vezetője dönt. A szülő gyermeke óvodai felvételét, átvételét bármikor kérheti, a gyermekek felvétele a nevelési évben folyamatos. Az intézmény vezetője a gyermek felvételéről és az elutasításáról a szülőt mindenkor érvényben lévő jogszabályok szerint 15 munkanapon belül határozat formájában értesíti. Az óvodába történő felvétel a beiratkozással válik érvényessé, jogviszony a beíratás napján jön létre.

A felvételnél meghatározó a fenntartó által megállapított férőhelyszám.

/ szükség esetén bizottság dönt a gyermek óvodai felvételéről/.

A jelentkezéshez szükséges személyi okmányok:

* a gyermek nevére kiállított személyi azonosító
* a gyermek lakcímét igazoló hatósági igazolvány
* a gyermek TAJ kártyája
* a gyermek anyakönyvi kivonata
* a szülő személyi azonosító és lakcímet igazoló hatósági igazolványa
* a gyermek egészségi állapotára vonatkozó orvosi vélemények
* a kitöltött „Óvodai felvétel iránti kérelem”- az óvoda honlapjáról letölthető vagy személyesen igényelhető
* a kitöltött „Adatvédelmi hozzájárulási nyilatkozat”- az óvoda honlapjáról letölthető vagy személyesen igényelhető
* a gyermek egészségi állapotára vonatkozó „Egészségügyi nyilatkozat”- óvoda honlapjáról letölthető, vagy személyesen igényelhető.

Mikor részesülhet a gyermek óvodai ellátásban?

* Három éves kortól mindaddig, amíg a gyermek eléri az iskolába lépéshez szükséges fejlettséget.
* Az óvoda felveheti azt a gyermeket is, aki a harmadik életévét a felvételétől számított fél éven belül betölti, ha szobatiszta és a létszám korlátok lehetővé teszik.

A gyermek igénybe veheti az óvodát, amikor:

* a felvételhez szükséges kort betöltötte
* teljesen egészséges (kivéve a sajátos nevelési igényű gyermekeket).

**Az óvodaköteles gyermek felvételének eljárásrendje:**

* A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson köteles részt venni.
* A hatályos jogszabályi rendelkezések alapján a szülők – legkésőbb a tárgyév május 25-éig benyújtott – kérelemben jelezhetik a területileg illetékes járási hivatalnál gyermekük óvodakezdésének halasztását. A járási hivatal a szülői kérelem alapján, a gyermek jogos érdekeit szem előtt tartva felmentheti a gyermeket az óvodai foglalkozáson történő részvétel alól annak az évnek az augusztus 31. napjáig, amelyben a gyermek a negyedik életévét betölti, ha ezt a gyermek családi körülményei, sajátos helyzete indokolja. A kérelem benyújtásával kapcsolatban forduljanak a lakóhelyük alapján területileg illetékes járási hivatalhoz.

A felvételt nyert gyermeket köteles a szülő rendszeresen óvodába járatni.

Ha a gyermek óvodát változtat, a szülőnek erről az óvodavezetőt tájékoztatnia kell.

A gyermekek átvétele hivatalos átjelentkezés útján történik, melynek nyomtatványát az óvodavezető tölti ki és küldi el a befogadó illetve átadó óvoda vezetőjének.

**Megszűnik az óvodai elhelyezés,**

* ha a gyermeket másik óvoda átvette, az átvétel napján (ebben az esetben a gyermek

kimaradását a szülőnek írásban be kell jelentenie jelezve, hogy gyermeke melyik

óvodába távozik),

* ha a szülő kérelmére felmentették a rendszeres óvodába járás alól,
* ha a gyermeket felvették az iskolába, a nevelési év utolsó napján,
* a köznevelési törvény 74. § (3) bekezdésében foglaltak kivételével –, ha a gyermek az

óvodából igazolatlanul tíznél több napot van távol, feltéve, hogy az óvoda a szülőt legalább kettő alkalommal írásban figyelmeztette az igazolatlan mulasztás következményeire.

A gyermek óvodai jogviszonyának megszűnéséről az óvoda írásban értesíti a gyermek

állandó lakóhelye, ennek hiányában tartózkodási helye szerint illetékes települési

önkormányzatot.

**2.3. A beiskolázás rendje**

Tanköteles korú gyermek az a gyermek, aki az adott év augusztus 31-ig betölti a hatodik életévét. A tankötelezettség teljesítése a tanév első napján kezdődik.

**A tankötelezettség kezdetének halasztása**

A hatodik életévét elérő gyermek további egy nevelési évig óvodai nevelésben való részvételéről 2020. 01.01-től az Oktatási Hivatal dönt. A szülő vagy törvényes képviselő, gyámhatóság kérelmére az Oktatási Hivatal döntése alapján vehet részt a gyermek további egy évig óvodai nevelésben.

A jogszabályok alapján a szülő kérésére az illetékes pedagógiai szakszolgálat szakértői bizottsága is adhat ki további óvodai nevelésre vonatkozó véleményt. Amennyiben a kérelem benyújtására nyitva álló határidő lejárta előtt a szakértő bizottság által kiállított szakvélemény tartalmazza ezt a javaslatot, további egy évig részt vehet a gyermek óvodai nevelésben.

A gyermek utoljára abban az évben kezdheti meg az óvodai nevelést, amelyben a hetedik életévét betölti.

**A hat éves kornál korábban történő tankötelezettség megkezdése**

A gyermek már hatéves kora előtt megkezdheti a tankötelezettség teljesítését, ha megfelelő fejlettséggel rendelkezik. Ehhez a szülőnek egy kérelmet kell benyújtania az Oktatási Hivatal felé. Ő dönt a gyermek tankötelezettségének korábbi megkezdéséről.

**3. Az óvodába járás szabályai**

**3.1. A gyermekek érkezésének és távozásának rendje**

A napirend megismerése a szülők számára fontos feladat, ugyanis az óvodába érkezés

és az onnan való távozás rendjét meghatározza.

Az óvoda rugalmas napirendet követ, követi a helyi szokásokat, rendezvényeket, időjárási viszonyokat. A napirend szervezését a csoportvezető óvodapedagógusok végzik, a napirendtől való jelentős időbeli eltérést az óvodavezető engedélyezheti.

* A gyermekek mindennap folyamatosan érkezhetnek az óvodába 8.30 óráig, de a csoportok heti és napirendjének zavartalansága, valamint nevelőmunkánk eredményessége érdekében kérjük, hogy 8.30 órakor már csoportjaikban tartózkodjanak a gyerekek.

Zavarja tehát a napirendet, ha egy későn érkező gyermek átvételével meg kell

szakítania a gyermekek foglalkozását. A később érkező gyermekek - azon túl, hogy

megzavarják a csoport tevékenységét, továbbá hátráltatják a dajka nénik munkáját -

nem tudnak a játékba bekapcsolódni, ezért a szervezett tanulási tevékenységekbe nem szívesen vesznek részt. Kérjük késéssel, ne zavarják a foglalkozást!

* Ha a gyermekek késnek, azt a szülőknek 8.30 óra előtt jelezniük kell telefonon.
* A gyermekeket az óvodába érkezéskor a szülők minden esetben személyesen

az óvó néniknek adják át, egyébként, ha az óvónő nem tud a gyermekről,

felelősséget nem vállalhat érte.

* Az óvoda kapuján vagy bejárati ajtaján gyermekeiket egyedül ne engedjék be és ki

sem.

* A gyermekek csak szülői kísérettel jöhetnek óvodába, ill. mehetnek haza. A szülő írásos engedélye szükséges ahhoz, hogy az óvodapedagógusok a gyermeket testvérrel vagy számukra idegennel haza engedjék. Az írásos engedélyt a szülőnek kell átadni az óvodapedagógusnak. Előre egyeztetett esetekben a szülő által kijelölt családtagok számára szóbeli engedély is elégséges. Tíz éven felüli, de kiskorú gyermek testvérét csak abban az esetben viheti el az óvodából, ha a szülő ezt írásban kéri.
* A gyermekek délben történő hazavitele 12.30 órától, ébredés után 15.30 órától

lehetséges. Ettől eltérő időpontokat a pedagógusokkal egyeztetni kell, de a csoportok életét nem zavarhatja meg.

* Válás esetén a bírósági határozatban a gyermek nevelésére jogosult szülő viheti el a gyermeket. Határozat hiányában az óvoda köteles mindkét szülő számára a szülői jogoknak megfelelően eljárni.
* Ha az óvoda zárásáig a szülő nem jön a gyermekért, az óvodapedagógus a szülőt telefonon értesíti, a szülő érkezéséig a gyermekkel az óvodában marad.

**3.2. A gyermekek távolmaradásával kapcsolatos szabályok**

Ha a gyermek az óvodai foglalkozásról távol marad, mulasztását igazolnia kell.

A mulasztást igazoltnak kell tekinteni, ha

*a)* a szülő előzetes írásbeli kérelmet nyújt be 3 napot nem meghaladó hiányzás esetén az óvodapedagógushoz, illetve 3 napot meghaladó hiányzás esetén az óvoda vezetőjéhez/,,Szülői kérelem gyermeki hiányzás esetén”- formanyomtatvány/ és engedélyt kap a távolmaradásra, mely vonatkozik az iskolai szünidőkre is.

Iskolaköteles gyermek esetén a szervezett tanulás időszakában/ szeptember 1 - május 31./ maximum 15 nap távolmaradást engedélyezhet az óvodapedagógus.

*b)* a gyermek betegség miatt hiányzott, és gyógyulását az orvos igazolja, / az igazolásnak tartalmaznia kell a betegség kezdetét és végét, illetve, hogy mikortól járhat közösségbe/.

*c)* június 15-től augusztus 31-ig igazoltnak tekintjük a távolmaradást, ha a szülő a nyári igényfelmérés során jelzi, hogy nem kéri az óvodai ellátást.

Igazolatlan a hiányzás, ha a szülő a gyermek távolmaradását nem igazolja.

Ha a gyermek az Nkt. 8. § (2) bekezdése alapján vesz részt óvodai nevelésben, és egy nevelési évben igazolatlanul öt nevelési napnál többet mulaszt, az óvoda vezetője, - a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendeletben foglaltakkal összhangban – értesíti óvodás gyermek esetén a gyermek tényleges tartózkodási helye szerint illetékes gyámhatóságot és a gyermekjóléti szolgálatot.

Az értesítést követően a gyermekjóléti szolgálat és az óvoda, haladéktalanul intézkedési tervet készít, amelyben a mulasztás okának feltárására figyelemmel meghatározza a gyermeket veszélyeztető és az igazolatlan hiányzást kiváltó helyzet megszüntetésével, a gyermek óvodába járásával kapcsolatos feladatokat.

Ha a gyermek az Nkt. 8. § (2) bekezdése alapján vesz részt az óvodai nevelésben, és az igazolatlan mulasztása egy nevelési évben eléri a tíz nevelési napot, az óvoda vezetője a mulasztásról tájékoztatja az általános szabálysértési hatóságot.

Ha a gyermek az Nkt. 8. § (2) bekezdése alapján vesz részt az óvodai nevelésben, és igazolatlan mulasztása egy nevelési évben eléri a húsz nevelési napot, az óvoda vezetője haladéktalanul értesíti a gyermek tényleges tartózkodási helye szerint illetékes gyámhatóságot.

**4. Gyermekek az óvodában**

**4.1. Gyermekek jogai az óvodában**

* + - A gyermekek személyiségi jogait, cselekvési szabadságát, vallási, etnikai hovatartozását és magánéletéhez való jogát az óvoda tiszteletben tartja és képességeiknek, érdeklődésüknek, adottságaiknak megfelelő nevelésben részesíti.
    - A gyermekek emberi méltósága és személyiségük tiszteletben tartása, a gyermekek védelme minden fizikai és lelki erőszakkal szemben a nevelő közösség minden tagjának kötelessége.
    - Pedagógiai programunkban meghatározott célok, feladatok megvalósítása érdekében a gyermekek kíváncsiságára alapozva, egyéni képességeik figyelembe vételével biztosítjuk a foglalkozásokon való részvételt.
    - A gyerekek a családok anyagi helyzetétől függően ingyenes étkezésben részesülhetnek.
    - A gyermekek az intézmény eszközeit/ játékok, fejlesztési eszközök/, berendezéseit, felszereléseit a már kialakított szokásoknak megfelelően, rendeltetésszerűen használhatják.

**4.2. A gyermekek kötelessége:**

* Az intézményes nevelésben részt venni, óvoda kötelezettségét teljesíteni.
* Óvni saját és társai testi épségét, egészségét.
* A szülő hozzájárulása esetén részt venni egészségügyi szűrővizsgálaton, elsajátítani

és alkalmazni az egészségét és biztonságát védő ismereteket, továbbá haladéktalanul

jelenteni a felügyeletét ellátó pedagógusnak vagy más alkalmazottnak, ha saját magát,

társait, vagy másokat veszélyeztető állapotot, tevékenységet vagy balesetet észlelt.

* etartani az óvoda helyiségei és az óvodához tartozó területek használati rendjét és

megőrizze, illetőleg az előírásoknak megfelelően kezelni az óvodában használt

játékokat és eszközöket, óvni az óvoda létesítményeit és eszközeit.

* z óvoda valamennyi dolgozója és óvodástársai emberi méltóságát és jogait

tiszteletben tartani.

* + - Az életkoruknak és fejlettségüknek megfelelően részt venni saját környezetük, az általuk használt játékok eszközök rendben tartásában.

**4.3. A gyermekek ruházata az óvodában**

Az óvodába gyermekeiket tisztán, egészségesen és gondozottan hozzák be szüleik.

Az eredményes nevelő/fejlesztő tevékenység érdekében a beiratkozáskor kapott felszerelés jegyzéken szereplő ruházat és felszerelések szükségesek.

* A gyermekek ruházatának, cipőjének elhelyezésére a gyermeköltözőben kijelölt helyen van lehetőség. A gyermekek ruhája és cipője gyakran összecserélődhet, éppen ezért biztonságérzetük fokozása, és a könnyebb felismerés érdekében is kérjük jellel vagy névvel ellátni ruháikat és cipőiket.
* A ruházat tisztasága, a gyermek ápoltsága az egészség megóvását, a szépérzék kialakításának megalapozását segíti elő.
* A váltó cipő használata higiénés szempontok figyelembe vétele miatt szükséges. Erre papucs nem alkalmas. A baleset elkerülése érdekében az óvodába papuccsal csak akkor érkezhet a gyermek, ha van másik cipője is.
* Kérjük a szülőket, hogy a pótruha, a testneveléshez szükséges ruházati felszerelés beszerzéséről gondoskodjanak.
* Az ágyhuzatot a szülők biztosítják, mosásáról 2 hetente gondoskodnak.
* Az óvodai ünnepeken / karácsony, anyák napja, évzáró/ és egyéb rendezvények alkalmával szükséges ünneplő, vagy egyéb más ruházat szükségességéről a szülőket szóban és a csoportok hirdető tábláján tájékoztatjuk. Ünneplő ruha: fehér ing ill. blúz, sötétkék, fekete nadrág ill. szoknya.

**4.4. A gyermekek otthonról behozott tárgyainak, játékainak szabályozása**

* Az óvodai nevelést elősegítő, új ismeretek megszerzéséhez szükséges eszközök behozatalára biztosítunk lehetőséget. Pl: könyvek, újságok, CD. Ezekről mindig tájékoztatni kell a pedagógusokat.
* Az óvodai élet gyakorlásához nem szükséges játékok, egyéb eszközök, tárgyak behozatala nem megengedhető. A gyermekek gyógyszert, pénzt, tűzgyújtó eszközöket, telefont, vágó-szúró eszközöket az óvodába nem hozhatnak.
* Kivétel a gyermekek elalvásához, megnyugtatásához szükséges személyes tárgyak. A szülők gyermekeik részére az ún. „befogadás” ideje/ fél év/ alatt cumit behozhatnak.
* A gyermekek által viselt ékszerekért felelősséget nem vállalunk. Az ékszerek eltűnése esetén az óvoda nem tartozik kártérítési felelősséggel.
* Ha a gyermek az óvodába kerékpárral érkezik, az óvodában hagyott kerékpárért az óvoda nem vállal felelősséget.
* Ha az előírt szabályokat megszegik, a bekövetkezett kárért a nevelési intézmény csak szándékos károkozás esetén felel.
* A szülők gondoskodnak a gyermek személyes eszközeiről (fogkefe, fogkrém, hajkefe,fésű).
* A testápoláshoz szükséges személyes tárgyak (fésű, fogkefe) tisztántartásáról az óvoda

dolgozói, cseréjük biztosításáról pedig az óvodapedagógusok jelzései alapján a szülők

gondoskodnak.

**4.5. Gyermekek étkeztetése az óvodában**

* A gyermekek napi háromszori étkezésének biztosításakor intézményünk az egészséges táplálkozás szempontjait veszi figyelembe. Az elkészített és a szülők által behozott ételekből az ételmintát 48 órán át a hűtőben megőrizzük.
* Az óvoda területén a gyermekek egyéni etetése, nassoltatása otthonról hozott élelmiszerrel a többi gyermek előtt nem etikus, valamint az óvoda tisztántartását zavarja. A gyermek nem kínálgathatja társait, csak abban az esetben, ha az óvodapedagógustól engedélyt kér.
* Az óvodába csak előre csomagolt élelmiszert hozhatnak a gyerekek születésnapi, névnapi kínálásra, farsangra. Cukrászdai torta –származást igazoló blokkal engedélyezett.
* Tej,lisztérzékenység, egyéb érzékenység, cukorbetegség esetén lehetőséget biztosítunk az eltérő étkezés megvalósítására. Ennek szabályait mindig az aktuális esetnek megfelelően a szülőkkel egyeztetve határozzuk meg.

Az óvoda étkezések időpontja:

Tízórai: 9 órától 9.30 óráig,

kivétel testnevelés foglalkozás vagy egyébprogram esetén 8.30 órától közösen.

Ebéd: 11.45 órától 12.15 óráig

Uzsonna: 15 órától 15.30 óráig.

A heti étrend a hirdető falon figyelemmel kísérhető.

A szülők döntése alapján, meghatározott időben gyümölccsel és zöldséggel támogathatják a gyermekek vitaminbevitelét.

**4.6. Gyermekek jutalmazásának és fegyelmezésének elvei és formái intézményünkben**

* Tiszteletben tartjuk a gyermekek emberi méltóságát és személyiségét.
* Pozitív vagy negatív cselekedeteik megítélésével és következményeivel minden esetben szembesítjük a gyermekeket, rögtön a cselekvés után.
* A jutalmazás és fegyelmezés mértékének mindig igazságosnak és arányosnak kell lennie a tettek súlyával.
* A gyermeket nem szabad megalázni, testi fenyítés, verbális erőszak nem alkalmazható velük szemben.
* Sem közvetett, sem közvetlen módon hátrányos vagy előnyös megkülönböztetés nem érheti őket, cselekedeteik megítélésében.

**Jutalmazás formái intézményünkben**

A jutalmazás első sorban verbális formákban valósul meg. Pozitív visszajelzések formájában igyekszünk őket a helyes cselekedetekben megerősíteni.

Dicséret, simogatás, példaképpé állítás, gratuláció, elsőség biztosítása, választási lehetőség felkínálása, esetlegesen apró tárgyi jutalom adása.

**A fegyelmezés formái intézményünkben**

A büntetés helyett megelőzést, elterelést alkalmazunk módszerként. Igyekszünk a gyermekeket bevonni a szabályok felállításába és alakításába.

Figyelmeztetés, tiltás, hátrábbsorolás, bocsánatkérésre felszólítás, választási lehetőség megvonása, végső esetben játékból való ideiglenes kivonás, rosszalló tekintet, megrovó figyelem.

**5. Egészségügyi szabályok**

* A gyermekek óvodába lépésekor – a jelentkezés során – a szülőnek tájékoztatást kell adnia gyermeke egészségi állapotával kapcsolatos információkról, amelyek adott esetben azonnali beavatkozást igényelnek. Erről szakorvosi igazolás szükséges. Amennyiben ez később jut az érintett óvodapedagógus tudomására, élhetünk az orvosi, pszichológusi kivizsgálás indítványozásával.
* **Az óvodában csak teljesen egészséges gyermek tartózkodhat**. Beteg, megfázott, gyógyszert, láz vagy köhögéscsillapítót szedő, még lábadozó gyermek bevétele a gyermekek biztonságos gyógyulása és a többi gyermek egészségének megőrzése érdekében nem lehetséges. Ilyen esetben az óvónő kötelessége a gyermek átvételének megtagadása.
* Amennyiben a szülő többszöri felszólításra sem viszi orvoshoz betegség esetén gyermekét, az a gyermek veszélyeztetését jelenti, ezért köteles az intézményvezető a gyermekjóléti szolgálatot értesíteni.
* Csak és kizárólag olyan orvosi igazolást fogadunk el, amelyet a gyermeket

kezelő orvos töltött ki teljes egészében. Az óvodavezetőnek jogában áll a gyermek kezelőorvosát felhívnia a gyermek egészségi állapotáról való információért, valamint az orvosi igazolás valódiságának igazolása miatt.

* Engedélyezett hiányzás esetén, a szülőknek minden esetben nyilatkozniuk kell, hogy gyermeke egészséges, közösségbe felvehető/ Nyilatkozat- formanyomtatvány/.
* Az óvodában otthonról beküldött gyógyszert nem adunk be a gyermekeknek. Kivétel az olyan gyermek, aki speciális ellátásra szorul és orvosi javaslattal és szakvéleménnyel (pl. asztma, allergia, cukorbetegség) rendelkezik. Allergia, asztma esetén a szülő saját felelősségére behozhatja a gyermek gyógyszerkészítményét, de beadása csak indokolt esetben történhet!
* 1-es típusú diabétesszel élő, az óvodával jogviszonyban álló gyermek részére a szülő vagy törvényes képviselő kérelmére az óvoda köteles biztosítani a speciális ellátást. A gyermek esetleges rosszulléte esetén a speciális ellátási eljárásrend szerint kell eljárni.
* Az óvodapedagógusoknak baleset vagy napközben megbetegedő gyermek esetén a gyermeket haladéktalanul el kell látniuk. / lázcsillapítás/ Az eset súlyosságától függően orvosról szükséges gondoskodniuk. Értesíteniük kell a szülőt, s ilyen esetben a szülőnek kötelessége, hogy a gyermeket minél hamarabb elvigye az óvodából.

A szülő gondoskodik róla, hogy a lehető leghamarabb konzultáljon orvossal, elmondja neki az óvodapedagógus által adott nyomtatványon (1. sz. melléklet) megjelölt tüneteket. Ezután a gyermek csak orvosi igazolással jöhet újból óvodába.

* Fertőző betegség esetén a szülőknek bejelentési kötelezettségük van, az intézmény jelez az ÁNTSZ felé, és fertőtlenítő takarítást végez.
* A fenntartó és az óvoda semmilyen felelősséget nem vállal a helytelen és elítélendő, valamint a többi gyermeket veszélyeztető szülői magatartásért! Kijelenti azonban, hogy mindent elkövet annak érdekében, hogy a Házirend ezen pontja betartásra kerüljön!

**6. Óvó-védő előírások**

* Az óvodában a gyermekek testi épségének megóvása érdekében minden esetben felhívjuk a gyermekek figyelmét a baleset megelőzésére.
* Az óvoda helyiségeinek használatakor igyekszünk kialakítani magatartási szokásokat, felhívjuk figyelmüket az esetleges veszélyekre. Szokás-és szabály rendszerünk Pedagógiai Programunkban megtalálható.
* Szokásrendszerünket úgy alakítjuk, hogy a játékok rendeltetésszerű használata során ne veszélyeztessék egymás testi épségét, egészségükre ne legyen ártalmas. Testnevelés foglalkozások alkalmával használt sporteszközök helyes, balesetmentes alkalmazására törekszünk.
* Az udvari játék során külön felhívjuk a gyermekek figyelmét a játékfelszerelések / csúszda, mászóka/ helyes használatára. Ezeket a szabályokat a gyermekek a szülők jelenlétében is kötelesek betartani.
* Séták, kirándulások során megbeszéljük a követendő baleset megelőzési szabályokat.
* A gyermek átvételét követően a gyermek átadásáig a gyermek felügyelete, balesetvédelme az óvodai dolgozók felelőssége. Abban az eseten, ha a szülő jelen van, saját gyermeke biztonságáért a szülő a felelős. Az intézmény épületén kívül, a szülői szervezet rendezvényein a gyermek felügyelete, balesetvédelme a szülők felelőssége.

**7. A csoportszervezés szabályai**

Óvodánk vegyes életkorú csoportokkal működik. Az életkori, nemi megosztás figyelembevételével történik a gyermekek beosztása. A csoportszervezésről a szülők és a nevelőtestület véleményének ismeretében az óvodavezető dönt.

**8. Pedagógiai munka az óvodában**

Óvodánk életét, a foglalkozásokat oly módon igyekszünk megszervezni, hogy eleget tegyünk a pedagógus előmeneteli rendszer bevezetéséből adódó kihívásoknak, az intézményi elvárásoknak, melyek tartalmazzák a szülők és a fenntartó elvárásait is.

A gyermekvédelmi feladatokat a Pedagógiai Programunk tartalmazza.

**9. Külön foglalkozások**

Ingyenesen biztosítjuk a nevelési időn belül a logopédiai és egyéni fejlesztéseket, gyerekfocit, néptáncot, kutyaterápiás foglalkozásokat, nagycsoportos gyerekek számára évi 10 alkalommal úszást, illetve az érdeklődő nagycsoportos gyerekek számára havi egy alkalommal madár-ovi foglalkozást.

Egyéb szolgáltatások esetén a szülők beleegyezésével, anyagi hozzájárulásával: kirándulások, színházlátogatás és bábszínház, aktualitásnak megfelelően történik.

Törvényi kötelezettségünknek eleget téve, a gyermekek igény szerint hitoktató által szervezett hit- és vallásoktatásban vesznek részt.

**10. Szülők az óvodában**

**10.1. A szülők jogai**

* A szülők megismerhetik óvodánk Pedagógiai Programját, Szervezeti és Működési Szabályzatát, Házirendjét és tájékoztatást kapnak az azokban foglaltakról.
* A szülők érdeklődhetnek saját gyermekük fejlődéséről, magaviseletéről, a gyermek neveléséhez tanácsokat, segítséget kaphatnak.
* Kezdeményezhetik szülői szervezet létrehozását, abban tevékenyen közreműködhetnek.
* Az óvodai szülői szervezet figyelemmel kísérheti a gyermeki jogok érvényesülését, a pedagógiai munka eredményességét.
* A gyermekek nagyobb csoportját érintő kérdésekben tájékoztatást kérhetnek az óvoda vezetőjétől az adott kérdés tárgyalásakor, tanácskozási joggal részt vehetnek a nevelőtestületi értekezleten.
* A szabad óvodaválasztás. Az óvodaköteles gyermek felvételét a kijelölt óvoda csak helyhiány miatt utasíthatja el.
* Az oktatási jogok biztosához forduljon.

**10.2. A szülők kötelességei**

* A szülők kötelessége, hogy gondoskodjanak gyermekük testi, érzelmi, értelmi és erkölcsi fejlődéséhez szükséges feltételekről és arról, hogy gyermekük teljesítse kötelességeit.
* A szülőknek biztosítaniuk kell gyermekük zavartalan és rendszeres óvodába járását**.**
* A szülőknek figyelemmel kell kísérniük a gyermekeik fejlődését, a tőlük elvárható módon segítsék elő a fejlődés folyamatát, a gyermekek közösségbe való beilleszkedését, a közösségi élet szabályainak elsajátítását**.**
* Az együttnevelés érdekében szükséges a rendszeres kapcsolattartás a gyermekekkel foglalkozó pedagógussal**.** A lovasi gyermekek szülei havi egy alkalommal kötelesek felkeresni intézményünket.
* A szülők kötelessége, a pedagógusnak írásban tájékoztatást adni a gyermekük speciális betegségéről, allergiájáról, gyógyszerérzékenységéről.
* A szülőknek tiszteletben kell tartaniuk az óvoda dolgozóinak emberi méltóságát és jogait. Tanúsítsanak tiszteletet a pedagógusok, a nevelő-oktató munkát segítők iránt, hisz a gyermekekkel összefüggő tevékenység során büntetőjogi védelem szempontjából közfeladatot ellátó személynek számítanak.
* Biztosítsák a gyermekek fejlesztő foglalkozásokon való részvételét.
* Tegyenek eleget a térítési díj befizetési kötelezettségüknek az óvoda által megjelölt formában.
* Látogassák a szülői értekezleteket, mert itt a nevelő munkával és a gyermekekkel kapcsolatos információk hangzanak el.
* Tegyék meg a szükséges intézkedéseket gyermekük jogainak érvényesítéséhez.
* Haladéktalanul jelezze, ha a személyes adatokban változás áll be.

**10.3. A család és az óvoda közös nevelési elveinek kialakítása**

Az óvodába járó gyermekeket arra neveljük, hogy tanulják meg tisztelni a felnőtteket, szeressék és fogadják el pajtásaik egyéniségét, másságát, tudják kifejezni magukat, de legyenek képesek alkalmazkodni is.

Az esetleges konfliktusokat ne durvasággal, erőszakossággal, árulkodással oldják meg.

Ezen törekvésünk sikeressége érdekében kérjük otthon is ezeket az alapelveket erősítsék gyermekeikben.

* + - Ne tegyenek a gyermek előtt indulatos negatív megjegyzéseket mások gyermekére, annak származására, az óvodára, az ott dolgozókra.
    - Ne biztassák a gyermekeket verekedésre, még ha előzőleg az Önök gyermekét esetleg sérelem érte.
    - Az óvodában kialakított szokásokat erősítsék a szülők, az óvodában tartassák be az ottani szabályokat / az udvaron is/.

**10.4.** **Kapcsolattartás, együttműködés lehetőségei a nevelőkkel**

Annak érdekében, hogy a gyermekeket a legmegfelelőbb módszer szerint neveljük, szükség van igazi, valós együttműködésre, nyitottságra és őszinteségre. Komolyabb probléma, konfliktus, ellentét esetén mindenképpen keressék fel az óvónőt, ill. az óvoda vezetőjét, és velük közösen próbálják megoldani a konkrét helyzetet.

A szülőknek lehetőségük van rá – és mi pedagógusok igényeljük is -, hogy az óvodában folyó pedagógiai munka kialakításában a megfelelő fórumokon aktívan részt vegyenek, ötleteikkel segítsék elő a közös gondolkodást. Ennek érdekében óvodánkban minden évben szülői elégedettségi vizsgálatot végzünk, melynek keretében kifejthetik véleményüket az általunk feltett kérdésekre, illetve leírhatják az óvodával kapcsolatos bármely elégedettségüket vagy elégedetlenségüket.

Az együttműködésre alkalmas fórumok:

* szülői értekezletek / évente 3-4 alkalom/
* nyílt napok, közös rendezvények
  + - fogadóórák / az év első szülőértekezletén meghatározott időpontokban/
    - Az óvónővel való rövid, esetenkénti megbeszélések.

Szülői értekezleteken tájékoztatjuk a szülőket nevelési terveinkről, programjainkról és az aktualitásokról. Az értekezleteken gyermek nem vehet részt.

Azokon a rendezvényeken, ahol a szülők is részt vehetnek, a szülők a csoport irányítását nem vehetik át, mivel a tevékenységek szervezése és vezetése a pedagógusok feladata.

Kérjük, magánjellegű beszélgetéssel, az óvodásokkal való foglalkozásokat ne zavarják.Gyermekeikkel kapcsolatos információt csak a gyermek saját óvónőitől vagy az óvodavezetőjétől kérjenek.

A szülőknek az óvodai neveléssel kapcsolatos véleménynyilvánítási jog érvényesítésére fogadó óra, szülői értekezlet keretében, valamint az intézményi dokumentumok elfogadása esetén van lehetősége. A véleménynyilvánításnak korlátja az-az elvárás, hogy ne sérüljön a gyermekek és az óvodai alkalmazottak személyiségi joga, emberi méltósága.

A szülő köteles minden olyan esetben tájékoztatást adni, amikor adataiban változás történik.

**11. A szülőket terhelő étkezési térítési díjak megállapítása, befizetések rendje**

Az étkezési térítési díjat a fenntartó határozza meg.

**Kedvezményes étkezés igénybevételével kapcsolatos szabályok**

Ingyenes étkezésben részesülhet az a gyermek:

* aki rendszeres gyermekvédelmi kedvezményben részesül;
* aki tartósan beteg, vagy olyan családban él, amelyben tartósan beteg vagy fogyatékos gyermeket nevelnek;
* aki olyan családban él, amelyben három vagy több gyermeket nevelnek;
* aki olyan családban él, amelyben a szülő nyilatkozata alapján az egy főre jutó havi nettó jövedelem összege nem haladja meg a mindenkori nettó minimálbér 130 %-át;
* nevelésbe vettek.
* A gyermek térítési díjának megállapítása a szülői nyilatkozat alapján történik.
* A gyermekétkeztetés normatív kedvezményének igénybevételéhez nyilatkozat kitöltése, aláírása szükséges, a támogatás az aláírás dátumától él.
* A nyilatkozat benyújtása minden nevelési év kezdetén kötelező, illetve a jogosultság megváltozása esetén. A nyilatkozatot az intézmény élelmezésvezetőjéhez kell eljuttatni.
* A kedvezmény csak abban az esetben vehető igénybe, amikor a gyermek az óvodában tartózkodik.

Az étkezési térítési díjakat a nevelési év elején meghatározott napon kell befizetni,

Ennek elmulasztása esetén az óvodavezető felszólítja a szülőt.

A reggel 8.30 óráig be nem jelentett hiányzás esetén a szülő a visszatérítésre nem tarthat igényt. Bejelentés elmulasztása esetén nem tudjuk biztosítani a gyermek étkezését.

Az igazolt hiányzások miatti különbözet a következő hónapban kerül korrigálásra.

**12. Az intézmény helyiségeinek használata**

Az óvodában a szülők csak a gyermeköltözőben tartózkodhatnak.

Csoportszobába a szülők és hozzátartozóik / testvérek/ a beszoktatás, nyílt napok alkalmával váltó cipőben léphetnek. Ettől eltérnek az óvodában szervezett ünnepek, szülői értekezletek.

**13. Egyéb, a gyerekek biztonságát garantáló szabályok**

* A gyermekeket felügyelet nélkül hagyni szigorúan tilos!
* Az intézmény udvarán a gyermekek csak óvónői felügyelettel tartózkodhatnak,

az ott lévő játékokat, létesítményeket csak óvónői felügyelettel használhatják.

* Az intézményünk udvara nem nyilvános játszótér, ezért a szülők gyermekük hazavitelekor a legrövidebb időn belül hagyják el az intézményt.

Udvari játékainkat az intézménnyel jogviszonyban nem álló személyek nem használhatják. Kivételt képeznek az intézmény által szervezett családi rendezvények.

* Óvodánkba a ki és belépés csak a főbejáraton és a hozzá vezető kapun keresztül történhet. Ezek nyitását csak felnőtt végezheti.
* Az óvoda bejáratát 8.30 órától 12.30 óráig és 13 órától 15.30 óráig zárva tartjuk. Az épületbe csak csengetés után juthatnak be.
* Az óvodában az óvoda iránt érdeklődő, leendő szülők, a munkatársak hozzátartozói, kereskedők, szállítók csak az óvodavezető engedélyével tartózkodhatnak.
* A vezetői engedély megkérése után csakis az óvoda profiljával, tevékenységével, működésével kapcsolatos, ill. azzal összefüggő reklámanyagok kerülhetnek hirdetésre.
* Az óvoda épületében és azon kívül 5 méter távolságban dohányozni tilos!
  + A mobiltelefon használatát az óvoda épületében, udvarán, rendezvényein kérjük mellőzni.
  + Ha a szülő olyan használati eszközt, játékot, berendezési tárgyat észlel az óvodában,

amely megrongálódott, vagy balesetveszélyt hordoz, kérjük, azonnal jelezze az óvoda

vezetőjének.

* Kérjük a szülők munkahelyi és lakáscímét, valamint telefonszámát, annak változásait

szíveskedjenek bejelenteni a csoportos óvodapedagógusoknak, hogy baleset, vagy

betegség estén azonnal értesíteni tudjuk Önöket.

**14.Legitimáció**

A **Napraforgó Óvoda és Bölcsőde Óvodai Házirendjét** a Napraforgó Óvoda és Bölcsőde nevelőtestülete: 100 %-os arányban, a 2022. március 16-án kelt …………. nevelőtestületi határozata alapján elfogadta.

.......................................…………………………..

nevelőtestület képviseletében

A Napraforgó Óvoda és Bölcsőde Óvodai  **Házirendjét** az intézmény vezetője jóváhagyta.

………………………………………………

intézményvezető

Kelt: Alsóörs, 2022.03.31.

A Napraforgó Óvoda és Bölcsőde Óvodai **Házirendjével** a fenntartó képviselője egyetért.

………………………………………………………….

polgármester

Kelt: Alsóörs, 2020.03….

Megtalálható: Az intézményvezető irodájában, valamint az intézmény honlapján.

1.sz. melléklet

Tisztelt Szülő!

……………………. csoportba járó ………………………………… nevű gyermeknél a mai napon megbetegedésre utaló tüneteket tapasztaltunk:

……………………………………………………………………………………………….,

testhőmérséklete: …………………………………..C volt,

………………………………………………………. lázcsillapítót kapott,/ nem kapott.

Kérjük, konzultáljon a gyermek orvosával!

Egészségesen, orvosi igazolással érkezhet a gyermek újra közösségbe.

Köszönjük együttműködését!

Alsóörs, ………………………… ……………………………..

Óvodapedagógus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A dokumentumot a mai napon átvettem, a benne foglaltakat tudomásul vettem.

Konzultálok a gyermekorvossal.

Gyógyulás után orvosi igazolással engedem vissza gyermekemet az óvodai közösségbe.

Alsóörs, ………………………….. ………………………………….

szülő